گ۲۰ سامیتی گؤستردی کی، دونیا آرتیق تک قطبلو، آمریکا ایسه داها دونیانین لیدری دئییل.
آخار. آذ خبر وئریر کی، بونو روسییا سیاسی اینفورماسییا مرکزینین باش دیرکتورو، پولیتولوگ آلکسی موخین دئییب:
«بونو آرتیق آمریکانین طرفداشلاری بئله قبول ائتدی. نتیجهده «شیمال آخینی-۲» مسئلهسی ایله باغلی تورکییه-آلمانییا، آلمانییا-آمریکا مناقشه لری گلوبال کاراکتئر داشییاجاق. اوللر بو تیپ سامیتلرین اولدوزو تک آمریکانین اکس-پرزیدنتی باراک اوباما اولدوغو حالدا، بو سامیتین دقت مرکزینده ۴ اولدوز – دونالد ترامپ، ولادیمیر پوتین، آنگئلا مرکل و امانوئل ماکرون اولدو. سامیتده بیر نئچه شخصین اولدوزو پارلادی. بو چوخ واجیب بیر تندنسییانین گؤستریجیسی ایدی. بئلهلیکله، آمریکا یالنیز ده-یوره دئییل، عینی زاماندا، ده-فاکتو اولاراق آرتیق دونیانین لیدری دئییل».
خاطیرلاداق کی، هامبورگدا کئچیریلن گ۲۰ سامیتینین اساس گوندهمی بین الخالق ترورچولوقلا مباریزه، اقتصادی طرفداشلیق و ایقلیم مسئلهلری اولموشدو.
azb_Arab azb_Arab azb_Arab azb_Arab